SISÄASIAINMINISTERIÖ Lausuntoyhteenveto SM046:00/2012

Pelastusosasto 13.12.2012

Veli-Pekka Hautamäki

**PELASTUSOPISTOSTA ANNETUN VALTIONEUVOSTON ASETUKSEN 3 §:N MUUTTAMINEN**

**Tausta**

Pelastusopiston rehtorin kelpoisuusvaatimuksista poistettaisiin 1) vaatimus hallintokokemuksesta ja 2) vaatimus opetushallinnon tutkinnosta tai vaihtoehtoisesti vähintään 25 opintopisteen tai vähintään 15 opintoviikon laajuisista yliopiston järjestämistä opetushallinnon opinnoista taikka muulla tavalla hankitusta riittävästä opetushallinnon tuntemuksesta. Pelastusopiston rehtorin kelpoisuusvaatimuksiin lisättäisiin vaatimus tehtävän edellyttämästä monipuolisesta kokemuksesta.

**Lausuntokierros**

Asetusluonnoksesta pyydettiin 25.10.2012 lausunto Pelastusopistolta, valtiovarainministeriöltä, opetus- ja kulttuuriministeriöltä, Julkisalan koulutettujen neuvottelujärjestö JUKO ry:ltä ja Julkisten ja hyvinvointialojen liitto JHL ry:ltä.

Määräaikaan 7.12.2012 mennessä lausunnon toimittivat Pelastusopisto, valtiovarainministeriö ja JUKO ry, joilla ei ollut huomautettavaa asetusehdotuksesta.